ລມຕ ລາວ ​ໝັ້ນ​ໃຈ​ວ່າ​ ຈະ​ບັນລຸ​ເປົ້າໝາຍ ໃນ​ການ​ກະຈາຍ​ໂອກາດ ​ດ້ານ​ການ​ສຶກສາ ໃຫ້​ເດັກນ້ອຍ​ທຸກ​ຄົນ​ໃນ​ປີ 2015
ທັງ​ນີ້​ ດ້ວຍ​ການ​ດຳ​ເນີນ​ມາດ​ຕະການ​ ໃນ​ທຸກ​ວິທີ​ທາງ ​ເພື່ອ​ເຮັດ​ໃຫ້​ເດັກນ້ອຍ ​ແລະ​ປະຊາຊົນ​ລາວ​ທຸກ​ຄົນ​ ໄດ້​ຮຽນ​ໜັງສື​ຈົບ ​ຊັ້ນປະຖົມ​ສຶກສາ​.
ລັດຖະມົນຕີລາວໝັ້ນໃຈວ່າຈະບັນລຸເປົ້າໝາຍ ໃນການກະຈາຍ ໂອກາດດ້ານການສຶກສາ ສຳຫລັບເດັກນ້ອຍທຸກຄົນໃນປີ 2015 ຫາກແຕ່ກໍຍອມວ່າຢູ່ເຂດຊົນນະບົດນັ້ນ ຍັງເປັນບັນຫາທີ່ທ້າທາຍ ທ່ານພັນຄຳ ວິພາວັນ ລັດຖະມົນຕີວ່າການກະຊວງສຶກສາທິການແລະກິລາ ຖະແຫລງ ວ່າເປົ້າໝາຍສຳຄັນທີ່ສຸດ ຂອງການພັດທະນາທາງດ້ານການສຶກສາ ຂອງລາວໃນລະຍະ ນັບແຕ່ປັດຈຸບັນໄປເຖິງທ້າຍປີ 2015 ກໍຄືການກະຈາຍໂອກາດດ້ານການສຶກສາ ສຳ ຫລັບເດັກນ້ອຍທຸກຄົນໃນລາວໃຫ້ຢ່າງແທ້ຈິງ ທັງນີ້ດ້ວຍການດຳເນີນມາດຕະການໃນທຸກວິທີທາງ ເພື່ອເຮັດໃຫ້ເດັກນ້ອຍ ແລະປະຊາ ຊົນລາວທຸກຄົນໄດ້ຮຽນໜັງສືຈົບຊັ້ນປະຖົມສຶກສາ ອັນຈະເປັນພື້ນຖານຮອງຮັບເປົ້າ ໝາຍການຂະຫຍາຍໂອກາດດ້ານການສຶກສາຂຶ້ນສູ່ລະດັບ ມັດທະຍົມຕົ້ນໃຫ້ໄດ້ຢ່າງ ເປັນຮູບປະທຳດັ່ງທີ່ທ່ານພັນຄຳ ໄດ້ໃຫ້ການຢືນຢັນວ່າ: ທາງດ້ານ ທ່ານຊົມພູ ແກ້ວປັນຍາ ຫົວໜ້າພະແນກສຶກສາທິການ ແລະກິລານະຄອນຫລວງ ວຽງຈັນ ໄດ້ໃຫ້ການຢືນຢັນວ່າເປົ້າໝາຍສຳຄັນ ຂອງເຂດນະຄອນຫລວງວຽງຈັນ ໃນສົກຮຽນ 2014 ນີ້ ກໍຄືການເພີ້ມອັດຕາການສຶກສາກ່ອນໄວຮຽນໃຫ້ໄດ້ເຖິງ 81 ເປີເຊັນ ຂອງເດັກນ້ອຍອາຍຸລະຫວ່າງ 3-5 ປີ ແລະເພີ້ມອັດຕາການເຂົ້າຮຽນຊັ້ນປະຖົມໃຫ້ບັນລຸເຖິງ 99 95 ເປີເຊັນ ຂອງເດັກນ້ອຍອາຍຸລະຫວ່າງ 6-10 ປີ ພ້ອມທັງຮັບປະກັນໃຫ້ມີອັດຕາການຮຽນຈົບຊັ້ນ ປະຖົມໃຫ້ໄດ້ເຖິງ 95 5 ເປີເຊັນ ຂອງເດັກນ້ອຍໃນໄວຮຽນທັງໝົດ ໂດຍຖ້າຫາກການຈັດຕັ້ງປະຕິບັດ ເປັນໄປຕາມແຜນການທີ່ວາງ ໄວ້ດັ່ງກ່າວ ກໍຈະເປັນຫລັກປະກັນທີ່ດີ ໃຫ້ແກ່ການບັນລຸເປົ້າໝາຍ ສະຫະສະວັດການພັດທະນາດ້ານການສຶກສາ ໃນປີ 2015 ໃນ ເຂດນະຄອນຫລວງວຽງຈັນ ໄດ້ຢ່າງຄັກແນ່ ກໍຄືການເພີ້ມອັດຕາ ການເຂົ້າຮຽນ ແລະຈົບຊັ້ນປະຖົມໃຫ້ໄດ້ທັງ 100 ເປີເຊັນ ໃນທົ່ວ ເຂດນະຄອນຫລວງວຽງຈັນ ໃນປີ 2015 ດັ່ງກ່າວ ແຕ່ຢ່າງໃດກໍຕາມ ການບັນລຸເປົ້າໝາຍດັ່ງກ່າວຈະບໍ່ສາມາດເກີດ ຂຶ້ນໃນເຂດຊົນນະບົດຂອງລາວໄດ້ຢ່າງແນ່ນອນ ເນື່ອງຈາກວ່າ ການຈັດຕັ້ງປະຕິບັດແຜນການໃນການກະຈາຍໂອກາດດ້ານການສຶກສາສຳຫລັບເດັກ ນ້ອຍທຸກຄົນໃນທົ່ວປະເທດ ໂດຍສະເພາະແມ່ນຢູ່ໃນເຂດຊົນນະບົດ ທີ່ໄດ້ເລີ້ມຈັດຕັ້ງ ປະຕິບັດ ນັບແຕ່ສົກຮຽນປີ 2011-2012 ເປັນຕົ້ນມານັ້ນ ສາມາດປະຕິບັດໄດ້ຕ່ຳກວ່າເປົ້າໝາຍທີ່ວ່າງໄວ້ ກໍຄືໃນຂະນະທີ່ແຜນການໄດ້ວາງໄວ້ວ່າ ຈະຕ້ອງກະຈາຍໂອກາດດ້ານການສຶກສາສຳຫລັບເດັກນ້ອຍທຸກຄົນໃຫ້ໄດ້ເຖິງ 98 ເປີເຊັນ ຂອງເດັກນ້ອຍອາຍຸລະຫວ່າງ 6-10 ປີ ໃນທົ່ວປະເທດໃນປີ 2015 ນັ້ນຫາກແຕ່ວ່າໃນຕົວຈິງກັບສາມາດປະຕິບັດໄດ້ພຽງ 95 2 ເປີເຊັນ ໂດຍເພີ້ມຂຶ້ນພຽງ 1 2 ເປີເຊັນ ເທົ່ານັ້ນ ເມື່ອທຽບໃສ່ລະຫວ່າງສົກຮຽນປີ 2012-2013 ກັບສົກຮຽນປີ 2013-2014 ນີ້ ໂດຍສາເຫດສຳຄັນທີ່ເຮັດໃຫ້ການຈັດຕັ້ງປະຕິບັດໄດ້ຕ່ຳກວ່າເປົ້າໝາຍທີ່ວ່າໄວ້ ກໍຍ້ອນວ່າລັດຖະບານ ບໍ່ສາມາດຕອບສະໜອງງົບປະມານໃຫ້ກັບການຂະຫຍາຍໂອກາດດ້ານການສຶກສາໄດ້ຢ່າງພຽງພໍ ແລະໃນຂະນະດຽວກັນ ບັນຫາຄວາມຍາກຈົນຂອງປະຊາຊົນໃນຊົນນະບົດກໍຍັງໄດ້ເຮັດໃຫ້ຈຳນວນເດັກນ້ອຍທີ່ບໍ່ຈົບຊັ້ນປະຖົມມີຈຳນວນເພີ້ມຂຶ້ນດ້ວຍ ໂດຍສະພາບການດັ່ງກ່າວ ຍັງເຮັດໃຫ້ຄາດໝາຍໄດ້ວ່າລັດຖະບານລາວ ຈະສາມາດກະຈາຍໂອກາດດ້ານການສຶກສາສຳຫລັບເດັກນ້ອຍໄດ້ບໍ່ເຖິງ 96 ເປີເຊັນ ແລະໃນນີ້ກໍຈະມີພຽງ 74 ເປີເຊັນ ເທົ່ານັ້ນທີ່ຈະມີໂອກາດໄດ້ຮຽນຈົນຈົບຊັ້ນປະຖົມ ໃນສົກຮຽນປີ 2014-2015 ແລະແນ່ນອນວ່າ ໂອກາດໃນດ້ານການສຶກສາຊັ້ນສູງກໍຍ່ອມຈະມີອັດຕາສະເລ່ຍທີ່ຕ່ຳກວ່າໃນລະດັບປະຖົມດ້ວຍເຊັ່ນກັນ ດັ່ງຈະເຫັນໄດ້ຈາກສົກຮຽນ 2013 ທີ່ມີນັກຮຽນຈົບຊັ້ນມັດຖະຍົມປາຍ 44,490 ຄົນ ແຕ່ກໍມີພຽງ 9,950 ຄົນ ເທົ່ານັ້ນທີ່ມີໂອກາດໄດ້ສຶກສາຕໍ່ໃນມະຫາວິທະຍາໄລແຫ່ງຊາດທັງ 4 ແຫ່ງຂອງລາວໃນສົກຮຽນ 2014 ນີ້